CELEX: 62022CN0155
Language: sk
Date: 2022-03-03 00:00:00
Title: Vec C-155/22: Návrh na začatie prejudiciálneho konania, ktorý podal Landesverwaltungsgericht Niederösterreich (Rakúsko) 3. marca 2022 – RE/Bezirkshauptmannschaft Lilienfeld

7.6.2022   
            
            
               SK
            
            
               Úradný vestník Európskej únie
            
            
               C 222/12
            
         
      Návrh na začatie prejudiciálneho konania, ktorý podal Landesverwaltungsgericht Niederösterreich (Rakúsko) 3. marca 2022 – RE/Bezirkshauptmannschaft Lilienfeld
      (Vec C-155/22)
      (2022/C 222/21)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Landesverwaltungsgericht Niederösterreich
      
         Účastníci konania pred vnútroštátnym súdom
      
      
         Sťažovateľka: RE
      
         Dotknutý orgán: Bezirkshauptmannschaft Lilienfeld
      
         Ďalší účastník konania: Arbeitsinspektorat NÖ Wald- und Mostviertel
      
         Prejudiciálna otázka
      
      Má sa právo Únie vykladať v tom zmysle, že je s ním zlučiteľné vnútroštátne ustanovenie, ktoré zástupcovi, ktorý nesie trestnoprávnu zodpovednosť v súvislosti s dopravným podnikom, umožní preniesť svoju zodpovednosť za závažné porušenie predpisov Spoločenstva v oblasti času jazdy a odpočinku vodičov prostredníctvom vzájomnej dohody na fyzickú osobu, ak týmto prenesením nedôjde k preskúmaniu bezúhonnosti v zmysle nariadenia (ES) č. 1071/2009 (1), ktoré je stanovené podľa vnútroštátnych ustanovení len pre prípad potrestania trestnoprávne zodpovedných osôb, ktoré preniesli túto zodpovednosť?
      
         (1)  Nariadenie Európskeho parlamentu a Rady (ES) č. 1071/2009 z 21. októbra 2009, ktorým sa ustanovujú spoločné pravidlá týkajúce sa podmienok, ktoré je potrebné dodržiavať pri výkone povolania prevádzkovateľa cestnej dopravy, a ktorým sa zrušuje smernica Rady 96/26/ES (Ú. v. EÚ L 300, 2009, s. 51).